****

**Formulár príkladov dobrej praxe ESF – a) Príloha č. 1**

|  |
| --- |
| ***Názov projektu*** |
| Podpora udržania pracovných miest pre občanov so zdravotným postihnutím a zvyšovanie zamestnateľnosti UoZ |

|  |
| --- |
| ***Názov Operačného programu*** |
| Zamestnanosť a sociálna inklúzia |

|  |
| --- |
| ***Kód výzvy a ITMS kód projektu*** |
| OP ZaSI NP 2015/3.1/01 ITMS kód projektu: 27130130040 |

|  |
| --- |
| ***Názov prioritnej osi, opatrenia a rámcovej aktivity*** |
| 3 Podpora zamestnanosti, sociálnej inklúzie a budovania kapacít v BSK  3.1 Podpora rastu zamestnanosti a zlepšenia zamestnateľnosti s osobitným zreteľom na vzdelanostnú spoločnosť |

|  |
| --- |
| ***Miesto realizácie projektu (mesto/okres/samosprávny kraj)*** |
| Bratislavský kraj |

|  |
| --- |
| ***Časový rámec realizácie projektu (dátum začatia a dátum ukončenia realizácie projektu: ddmmrrrr – ddmmrrrr)*** |
| 01.01.2014 - 31.12.2015 |

|  |
| --- |
| ***Rozpočet projektu ( celkové náklady na projekt a výška poskytnutého nenávratného finančného príspevku)*** |
| 1 600 000,00 EUR |

|  |
| --- |
| ***Kontaktné údaje prijímateľa (názov a sídlo prijímateľa, meno kontaktnej osoby pre projekt, telefón, fax, e-mail, webová stránka)*** |
| Ústredie práce, sociálnych vecí a rodiny  Špitálska 8, 812 67 Bratislava  Slovenská republika  Ing. Nikola Lukášiková  02/20444876  [nikola.lukasikova@upsvr.gov.sk](mailto:nikola.lukasikova@upsvr.gov.sk)  www.upsvar.sk |

|  |
| --- |
| ***Ciele projektu (uveďte kľúčové slová)*** |
| Podpora zamestnateľnosti uchádzačov o zamestnanie a udržanie pracovných miest pre občanov so zdravotným postihnutím v chránenej dielni a chránenom pracovisku.  ***Špecifický cieľ 1:***  Podpora udržania občanov so zdravotným postihnutím (ZP) v zamestnaní.  ***Špecifický cieľ 2:***  Zvýšenie predpokladov uchádzačov o zamestnanie (UoZ) na uplatnenie sa na trhu práce podporou ich rekvalifikácie. |

|  |
| --- |
| ***Cieľové skupiny (uveďte kľúčové slová)*** |
| * občan so zdravotným postihnutím podľa § 9 zákona o službách zamestnanosti, * samostatne zárobkovo činná osoba podľa § 5 zákona o službách zamestnanosti, ktorá je občanom so zdravotným postihnutím, * zamestnávateľ podľa § 3 zákona o službách zamestnanosti, * uchádzač o zamestnanie podľa § 6 zákona o službách zamestnanosti, * znevýhodnený uchádzač o zamestnanie podľa § 8 zákona o službách zamestnanosti. |

|  |
| --- |
| ***Stručný opis projektu: (max. 50 riadkov)*** |
| 1. ***Ciele*** |
| Občania so ZP tvoria špecifickú skupinu obyvateľstva, ktorá potrebuje pomoc pre zabezpečenie plnej účasti na živote v spoločnosti. Znevýhodnenie so ZP zabraňuje človeku prístup k celému radu príležitostí a služieb prístupných pre ostatných spoluobčanov. Zdravotný stav týchto občanov im nedovoľuje plne sa realizovať, či už v osobnom alebo pracovnom uplatnení a každodenne im kladie do cesty prekážky, ktoré musia prekonávať. Práve táto skutočnosť je jedným z dôvodov, prečo prichádza k podpore občanov so ZP a zamestnávateľov formou poskytovania nenávratných finančných príspevkov, ktoré umožňujú vytvoriť podmienky pre uplatnenie tejto cieľovej skupiny na trhu práce.  V súčasnosti je dôležitý predovšetkým rozvoj odborných a všeobecných zručností a znalostí, prehlbovanie si kvalifikácie pre úspešné vykonávanie práce podľa požiadaviek zamestnávateľa a udržiavanie si svojej konkurencieschopnosti na trhu práce, aby sa UoZ mohli zamestnať. Ide predovšetkým o motiváciu vzdelávať sa a rozvíjať svoje znalosti a zručnosti a ochotu zmeniť pôvodnú kvalifikáciu nadobudnutú počas prípravy na povolanie v školskom systéme, t.j. ochotu „rekvalifikovať sa“, ak si to situácia na trhu práce vyžaduje.  Cieľom projektu je podpora zamestnateľnosti uchádzačov o zamestnanie a udržanie pracovných miest pre občanov so zdravotným postihnutím v chránenej dielni a chránenom pracovisku. |
| 1. ***Plánované aktivity (max. 15 riadkov)*** |
| V rámci hlavnej aktivity **Poskytovanie príspevkov na vybrané AOTP a na rekvalifikáciu** sa budú poskytovať príspevky AOTP, a to príspevok podľa § 60 zákona o službách zamestnanosti (obligatórny charakter) a príspevky na rekvalifikáciu podľa § 54 ods. 1 písm. d) zákona o službách zamestnanosti (fakultatívny charakter).  Úrady zabezpečujú realizáciu predmetných AOTP, t.j. prijímanie a kontrolu žiadostí o poskytnutie príspevku; uzatváranie / oznámení o poskytnutí príspevku; vykonávanie kontroly; vyplácanie príspevkov a evidovanie všetkých informácii a procesov v Informačnom systéme služieb zamestnanosti.  AOTP realizuje úrad spolu s konečnými užívateľmi, ktorým prijímateľ poskytuje finančné prostriedky EÚ a ŠR na spolufinancovanie na základe podmienok určených zmluvou o poskytnutí NFP.  Podporné aktivity:  Riadenie projektu  Publicita a informovanosť |

|  |
| --- |
| ***Plánované publikácie zamerané na šírenie výsledkov projektu, webové stránky alebo iné plánované aktivity*** |
| Publicita a informovanosť bude zabezpečená počas celého obdobia trvania realizácie NP a bude sa riadiť Manuálom pre informovanie a publicitu pre prijímateľov v rámci ESF (2007-2013) pre Operačný program Zamestnanosť a sociálna inklúzia.  Publicita NP bude realizovaná prostredníctvom povinných a dobrovoľných komunikačných ciest, konkrétne cez informačné materiály, propagačné predmety a informačné médiá. Prostredníctvom nich bude ústredie informovať účastníkov NP ako aj širokú verejnosť, že aktivity, ktoré sa realizujú v rámci NP sa uskutočňujú vďaka pomoci EÚ, konkrétne vďaka prostriedkom poskytnutým z ESF. Všetky aktivity spojené s publicitou, informovanosťou a zverejňovaním informácií na webových stránkach budú dostupné aj v prístupnej forme.  Publicita bude zabezpečovaná a koordinovaná ústredím. |

**Národný projekt Podpora udržania pracovných miest pre občanov so zdravotným postihnutím a zvyšovanie zamestnateľnosti UoZ sa realizuje vďaka podpore**

**z Európskeho sociálneho fondu**

**v rámci Operačného programu Zamestnanosť a sociálna inklúzia.**

*www.employment.gov.sk /* [*www.esf.gov.sk*](http://www.esf.gov.sk) */ www.upsvar.sk*